સિદ્ધાર્થ જૂના અને સંઘર્ષના દિવસોને યાદ કરતાં કહે છે કે હું મારા સ્કૂલના દિવસોમાં ફેલ થતો હતો. મને ભણવામાં ખાસ રસ ન હતો. મુંબઈ અાવ્યા બાદ હું ઘણા અો‌ડિશનમાં રિજેક્ટ થયો હતો. તે સમયે મારું ફોકસ કામના બદલે પૈસા પર હતું. હું કંઈ અેડ્ કરીને કેટલા પૈસા કમાઇ શકું અને ઘરનું રેન્ટ ભરી શકું તેવી મારી ઇચ્છા રહેતી હતી. મેં ૨૫ અોડિશન અાપ્યા હતા, પરંતુ મને બે કે ત્રણ એડ્માં કામ મળ્યું હતું. મારા માટે તે સમય ખૂબ જ કપરો હતો. હું અનુભવ સિંહા અને એડ્લેબની ફિલ્મ માટે અહીં અાવ્યો હતો. તેમણે મને ઘર અાપ્યું અને ટ્રે‌િનંગ પણ અપાવી. તે ફિલ્મ માટે અમને ત્રણ છોકરાઅોને બોલાવાયા હતા. અમે જાણે સાતમા અાકાશમાં હતા. અમને લાગ્યું કે અમે બહુ જલદી હીરો બની જઈશું, પરંતુ પછી ખબર પડી કે ફિલ્મ બની રહી નથી. જબરદસ્ત ઝટકો લાગ્યો. અમે અોફિસમાંથી બહાર નીકળ્યા ત્યારે ફોન અાવ્યો કે કોન્ટ્રાક્ટમાંથી બહાર નીકળવાના કારણે અમારે ઘર પણ છોડવું પડશે. અા સમય ખરેખર કપરો હતો.